[pic] | COMISIA COMUNITĂȚILOR EUROPENE |

Bruxelles, 15.9.2009

COM(2009) 465 final

RAPORT AL COMISIEI

RAPORT ANUAL CU PRIVIRE LA FONDUL DE COEZIUNE (2008)[SEC(2009) 1159 final]

CUPRINS

RAPORT ANUAL CU PRIVIRE LA FONDUL DE COEZIUNE (2008) 1

1. Execuția financiară a perioadei 2000-2006 în 2008 și încheierea proiectelor 3

2. Mediu economic și condiționalitate 8

3. Audituri și corecții financiare 8

4. Nereguli notificate de către statele membre 12

5. Evaluare 13

6. Informare și publicitate 14

Regulamentul (CE) nr. 1084/2006 de creare a Fondului de coeziune și de abrogare a Regulamentului (CE) nr. 1164/94 nu impune prezentarea unui raport anual cu privire la Fondul de coeziune.

Prin urmare, prezentul raport este prezentat în conformitate cu articolul 14 alineatul (1) din Regulamentul (CE) nr. 1164/1994 și vizează astfel punerea în aplicare în 2008 a proiectelor din cadrul Fondului de coeziune adoptate în perioada 2000-2006, precum și foste proiecte ISPA în statele membre în cauză, inclusiv Bulgaria și România.

În consecință, prezentul raport vizează operațiunile din cadrul Fondului de coeziune în cele treisprezece state membre beneficiare la sfârșitul anului 2006, respectiv Grecia, Spania, Portugalia, Cipru, Republica Cehă, Estonia, Ungaria, Letonia, Lituania, Malta, Polonia, Slovacia și Slovenia, precum și Bulgaria și România.

În anexa la prezentul raport sunt prezentate detalii cu privire la punerea în aplicare în 2008 a proiectelor adoptate pentru fiecare stat membru pentru perioada 2000-2006.

1. Execu țIA FINANCIARă A PERIOADEI 2000-2006 ÎN 2008 șI ÎNCHEIEREA PROIECTELOR

În 2008, cincisprezece state membre (cele 12 state membre care au aderat în 2004 și 2007 plus Grecia, Portugalia și Spania) au fost eligibile pentru a beneficia de asistență din Fondul de coeziune. Trebuie reamintit că, drept consecință a creșterii sale economice, Irlanda nu mai este eligibilă de la 1 ianuarie 2004.

Având în vedere faptul că toate angajamentele referitoare la proiectele din cadrul Fondului de coeziune finanțate în perioada de programare 2000-2006 s-au executat până la 31 decembrie 2006, resursele financiare disponibile pentru Fondul de coeziune au fost alcătuite, în 2008, doar din credite de plată.

Plăți efectuate în 2008 pentru proiecte adoptate în perioada 2000-2006

Bugetul inițial pentru 2008 se ridica la 1 937 de milioane EUR. Cu toate acestea, ritmul de transmitere a cererilor de plată a dus rapid la necesitatea întăririlor în ceea ce privește creditele de plată. Direcția Generală Politica Regională a cerut creșteri ale creditelor de plată în valoare totală de aproximativ 553 milioane EUR. Creșterea creditelor a fost rezultatul unei performanțe generale bune din partea statelor membre și, în special, din partea a patru state membre beneficiare care au depășit previziunile în ceea ce le privește, respectiv Slovenia, Slovacia, Lituania și Estonia.

În ceea ce privește liniile bugetare pentru fostele proiecte ISPA, la sfârșitul anului, rezultatul a fost o rată de execuție de 100 % pentru creditele disponibile.

La sfârșitul anului 2008, rata medie de absorbție (respectiv plățile raportate la angajamente) a tuturor țărilor actualmente beneficiare era de 66,3 %, atât pentru proiectele din cadrul Fondului de coeziune, cât și pentru fostele proiecte ISPA. Bulgaria are cea mai mică rată de absorbție (39,8 %), în timp ce Malta prezintă cea mai mare rată de absorbție cu 79,8 %. Pentru celelalte state membre, rata de absorbție variază între 50,9% și 76,1 % din suma fixată.

Tabelul 1: execuția plăților în cadrul Fondului de coeziune și al fostelor proiecte ISPA în 2008 (în EUR)

Fostele proiecte ISPA | 650 000 000 | -100 000 000 -10 000 000 | 540 000 000 | 531 454 029 |

Portugalia | 121 124 899 | 62,3% | 73 149 733 | 37,6% | 181 537 | 194 456 170 | 6,4% |

Spania | 401 570 546 | 62,3% | 242 969 772 | 37,7% | 644 540 318 | 21,3% |

Republica Cehă | 86 699 762 | 50,3% | 84 954 613 | 49,3% | 633 784 | 172 288 158 | 5,7% |

Estonia | 38 398 994 | 54,6% | 29 140 155 | 41,4% | 2 765 566 | 70 304 714 | 2,3% |

Ungaria | 40 777 254 | 51,3% | 36 533 591 | 46,0% | 2 110 617 | 79 421 462 | 2,6% |

Letonia | 64 544 604 | 64,5% | 32 774 486 | 32,8% | 2 746 852 | 100 065 942 | 3,3% |

Lituania | 114 458 156 | 62,2% | 61 109 392 | 33,2% | 8 370 251 | 183 937 800 | 6,1% |

Malta | 5 212 565 | 99,4% | 0,0% | 29 765 | 5 242 331 | 0,2% |

Polonia | 528 130 703 | 67,3% | 247 053 953 | 31,5% | 9 419 180 | 784 603 837 | 26,0% |

Slovacia | 82 362 076 | 53,1% | 71 696 734 | 46,3% | 927 381 | 154 986 191 | 5,1% |

Slovenia | 22 326 262 | 45,3% | 26 911 481 | 54,7% | 49 237 743 | 1,6% |

România | 180 683 377 | 56,5% | 122 030 336 | 38,2% | 16 947 321 | 319 661 035 | 10,6% |

Grecia | 2 503 744 174 | 2 450 738 235 | 1 152 286 728 |

Spania | 11 788 531 423 | 9 838 026 775 | 3 094 434 304 |

Irlanda | 573 575 321 | 570 010 223 | 55 745 185 |

Portugalia | 3 156 539 424 | 2 427 127 170 | 1 077 862 318 |

EU 4 | 18 022 390 343 | 15 285 902 403 | 5 380 328 535 |

Cipru | 54 014 695 | 31 793 262 | 22 221 433 |

Republica Cehă | 1 228 077 241 | 796 786 963 | 431 290 278 |

Estonia | 427 034 848 | 289 151 602 | 137 883 246 |

Ungaria | 1 482 597 185 | 780 102 018 | 702 495 167 |

Letonia | 713 862 336 | 499 522 087 | 214 340 249 |

Lituania | 846 449 583 | 559 974 524 | 265 380 251 |

Malta | 21 966 289 | 17 529 702 | 4 436 587 |

Polonia | 5 634 539 614 | 2 871 741 538 | 2 762 798 076 |

Slovacia | 766 250 297 | 539 212 844 | 227 037 453 |

Slovenia | 254 198 103 | 162 579 583 | 91 618 520 |

EU 10 | 11 428 990 190 | 6 548 394 123 | 4 859 501 260 |

Bulgaria | 879 941 333 | 350 021 546 | 529 813 137 |

România | 2 043 037 858 | 1 040 128 078 | 1 002 599 040 |

EU 2 | 2 922 979 191 | 1 390 149 624 | 1 532 412 177 |

TOTAL | 32 374 359 723 | 23 224 446 150 | 11 772 241 972 |

Încheierea proiectelor din perioada 2000-2006

În timpul anului 2008, s-au închis 49 de proiecte din Fondul de coeziune și foste proiecte ISPA, reprezentând plăți de aproximativ 750 milioane EUR. La finalul anului 2008, numărul total de proiecte închise din Fondul de coeziune pentru perioada 2000-2006 (inclusiv fostele proiecte ISPA) a ajuns la 216, iar numărul de proiecte rămase deschise a scăzut de la 1 192 la 976 de proiecte. Tabelul 4 oferă informații cu privire la proiectele încheiate până la sfârșitul anului 2008 pentru fiecare stat membru.

Tabelul 4: numărul proiectelor din Fondul de coeziune închise până la sfârșitul anului 2008 (inclusiv fostele proiecte ISPA)

Stat membru | Număr total de proiecte din Fondul de coeziune | Proiecte închise la sfârșitul anului 2008 | Număr de proiecte deschise la sfârșitul anului 2008 |

Număr de proiecte | Total plăți în euro |

Grecia | 124 | 34 | 886 825 780 | 90 |

Spania | 407 | 80 | 2 363 473 998 | 327 |

Irlanda | 10 | 3 | 250 368 797 | 7 |

Portugalia | 109 | 24 | 580 082 620 | 85 |

EU 4 | 650 | 141 | 4 080 751 195 | 509 |

Republica Cehă | 58 | 14 | 192 671 263 | 44 |

Estonia | 37 | 14 | 75 086 815 | 23 |

Cipru | 2 | 0 | 0 | 2 |

Letonia | 46 | 10 | 44 331 604 | 36 |

Lituania | 51 | 9 | 82 084 499 | 42 |

Ungaria | 47 | 10 | 11 153 890 | 37 |

Malta | 3 | 0 | 0 | 3 |

Polonia | 130 | 5 | 27 825 974 | 125 |

Slovenia | 28 | 6 | 55 213 444 | 22 |

Slovacia | 39 | 4 | 6 880 841 | 35 |

EU 10 | 441 | 72 | 495 248 330 | 369 |

Bulgaria | 38 | 1 | 950 121 | 37 |

România | 63 | 2 | 1 794 822 | 61 |

EU 2 | 101 | 3 | 2 744 943 | 98 |

TOTAL | 1 192 | 216 | 4 578 744 468 | 976 |

2. MEDIU ECONOMIC șI CONDIțIONALITATE

Regulamentul (CE) nr. 1164/94 al Consiliului, care reglementează Fondul de coeziune pentru proiectele aprobate înainte de sfârșitul anului 2006[1], fixează condiții de politică bugetară pentru plățile din fond. Acesta prevede că „niciun proiect nou sau, în cazul unor proiecte importante, nicio altă nouă etapă din cadrul proiectului, nu este finanțată din bugetul Fondului în statul membru, în cazul în care Consiliul, hotărând cu majoritate calificată, la recomandarea Comisiei, constată că statul membru […] nu a pus în aplicare [programul său de stabilitate sau convergență], într-un mod prin care să se evite un deficit excesiv”. La sfârșitul anului 2008, un singur stat membru eligibil pentru a beneficia de asistență din Fondul de coeziune (Ungaria) a rămas în procedura de deficit excesiv (PDE) care, în conformitate cu regulamentul menționat anterior, poate determina, în anumite condiții, suspendarea transferurilor provenind din Fond. Cu toate acestea, nu a fost nevoie să se adopte o astfel de măsură, deoarece Consiliul, pe baza informațiilor disponibile, a decis că guvernul maghiar a acționat conform cu recomandările sale. După cum s-a consemnat în precedentul raport anual, Consiliul a decis, în iulie 2008, să abroge PDE pentru Slovacia, Portugalia, Polonia și Republica Cehă.

Ungaria a intrat în PDE imediat după aderare, în 2004, pe baza unui deficit public general de 5,9% pentru anul 2003. De atunci, lipsa unor acțiuni eficace din partea Ungariei, în urma recomandărilor Consiliului, a fost constatată în două rânduri, în ianuarie 2005 și în noiembrie 2005. Deoarece Ungaria nu este membră a zonei euro, aceasta beneficiază de o derogare specială de la aplicarea etapelor ulterioare ale PDE. În iulie 2007, Consiliul a emis o nouă serie de recomandări, în temeiul articolului 104 alineatul (7) din Tratat. În niciuna din aceste ocazii, Comisia nu a recomandat Consiliului să suspende angajamentele din cadrul Fondului de coeziune. În iulie 2009, Consiliul a decis, având în vedere criza economică, să instituie un nou termen limită, anul 2011, pentru înlăturarea deficitului excesiv, în conformitate cu articolul 104 alineatul (7).

Regulamentul (CE) nr. 1084/2006 al Consiliului, care reglementează Fondul de coeziune pentru perioada 2007-2013[2], a clarificat câteva incertitudini legate de aplicarea condiționalității Fondului de coeziune în trecut. Acesta prevede că, în urma unei decizii în conformitate cu articolul 104 alineatul (8), Comisia poate propune suspendarea asistenței alocate din Fondul de coeziune. La rândul său, Consiliul ar putea decide să suspende totalitatea sau o parte a angajamentelor, cu efect de la 1 ianuarie al anului următor deciziei. În cazul în care Consiliul constată ulterior, în contextul PDE, că statul membru a luat măsura corectivă necesară, aceasta presupune în mod automat o decizie de anulare a suspendării angajamentelor din cadrul Fondului de coeziune. Au fost stabilite norme pentru reintegrarea în cadrul bugetului a angajamentelor suspendate.

3. AUDITURI șI CORECțII FINANCIARE

2008 a fost un an al suprapunerii gestionării stadiului final al executării perioadei de programare 2000-2006, inclusiv pregătirea pentru încheierea acesteia, cu deschiderea perioadei de programare 2007-2013. Mediul de gestionare și control instituit în 2008 a fost destinat, prin urmare, abordării atât a riscurilor legate de pregătirea închiderii programelor și proiectelor din trecut, cât și a riscurilor legate de instituirea sistemelor de gestionare și control pentru noile programe.

Lucrări de auditare pentru perioada de programare 1994-1999 – UE-4 (Grecia, Irlanda, Portugalia, Spania).

Inspecțiile referitoare la încheierea proiectelor din cadrul Fondului de coeziune, pentru perioada 1994-1999, au vizat 10% din proiecte, reprezentând 20% din cheltuielile cofinanțate în cursul acestei perioade. Ancheta pe teren a fost finalizată în 2003, iar principalele deficiențe constatate au fost reprezentate de insuficiența verificărilor de gestiune (având drept rezultat cheltuieli neeligibile) și de cazuri de nerespectare a normelor privind achizițiile publice. Procedurile de corecție financiare rezultate ca urmare a anchetei de închidere s-au încheiat în 2008, cu excepția a trei proiecte restante (două în Spania, unul în Portugalia), care se vor finaliza în 2009.

Lucrări de auditare pentru perioada de programare 2000-2006 – UE-14 (UE-10 + UE-4).

Pentru statele membre UE-14, s-au realizat, în 2008, patru misiuni de audit, care s-au concentrat pe urmărirea respectării recomandărilor de audit anterioare. În plus, s-au executat cinci misiuni pentru revizuirea organismelor de închidere, pentru a se verifica pregătirea statelor membre pentru închidere și pentru a se identifica și restrânge riscurile legate de aceasta.

În 2008, DG Politica Regională a examinat declarațiile de închidere depuse pentru închiderea proiectelor din Fondul de coeziune 2000-2006, dintre care 60 (reprezentând 5% dintre toate proiectele din Fondul de coeziune) au fost legate de proiecte spaniole.

Alte lucrări de auditare pentru perioada de programare 2000-2006 au inclus examinarea rapoartelor anuale de control primite în conformitate cu articolul 12 al Regulamentului nr. 1386/2002. La finalul anului 2008, majoritatea rapoartelor fuseseră analizate și se trimiseseră statelor membre răspunsuri cu observații și, dacă a fost necesar, cu cereri de informații suplimentare pentru a se obține un maximum de asigurări posibile de pe urma rezultatelor lucrărilor de auditare la nivel național. În plus, în 2008 s-au primit mai multe rapoarte de audit din sistemele naționale.

Ultima întâlnire anuală bilaterală de coordonare cu Direcția Generală Politica Regională pentru anul 2007 a avut loc în februarie 2008. Având în vedere că 2008 a fost un an de tranziție, s-a decis reprogramarea întâlnirilor de coordonare bilaterală pentru anul 2008, pentru prima jumătate a anului 2009. Anual au loc întâlniri bilaterale cu autoritățile naționale de audit în scopul schimbului de informații cu privire la execuția lucrărilor de auditare și pentru a se discuta progresele înregistrate în verificările prin sondaj și în urmărirea constatărilor de audit. Întâlnirile din 2009 vor aborda subiecte privind atât perioada de programare 2000-2006, cât și perioada de programare 2007-2013.

Impactul controalelor

Corecții financiare

În exercitarea rolului său de supraveghere, DG Politica Regională a pus în aplicare o politică de suspendare a plăților intermediare și de aplicare de corecții financiare imediat ce a stabilit existența unor deficiențe serioase care pun în pericol rambursările de fonduri către statele membre. De asemenea, DG Politica Regională a instituit un manual revizuit de proceduri pentru rentabilizarea procedurilor interne pentru adoptarea deciziilor de suspendare și corecție.

Atunci când, după verificările necesare, Comisia constată că o cheltuială certificată într-o cerere de plată intermediară se leagă de o neregulă serioasă și statul membru nu trece imediat la acțiuni de remediere, se lansează procedura de suspendare formală a plăților. În timpul anului 2008, DG REGIO a adoptat pentru Fondul de coeziune o decizie de suspendare în ceea ce privește Bulgaria, legată de două proiecte în sectorul rutier.

În 2008 s-au realizat corecții financiare în valoare totală de 92,7 milioane EUR, ca urmare a auditurilor efectuate de Comisie sau Curtea de Conturi sau a anchetelor OLAF. Din acest total, 38,2 milioane EUR se leagă de proiecte din perioada de programare 1994-1999 și54,5 milioane EUR de perioada 2000-2006. Corecțiile s-au aplicat fie prin decizii formale ale Comisiei (66,2 milioane EUR), fie au fost acceptate de către statele membre fără a mai fi nevoie de o decizie (26,5 milioane EUR).

Patru decizii de corecție financiară legate de proiectele din Fondul de coeziune în perioada de programare 1994-1999 s-au adoptat pentru o valoare de 31,5 milioane EUR și nouă pentru perioada de programare 2000-2006 pentru o valoare de 34,7 milioane EUR.

Din cele 26,5 milioane EUR, valoarea corecțiilor acceptate de către statele membre, 6,7 milioane EUR se leagă de perioada 1994-1999 și 19,8 milioane EUR de perioada 2000-2006. Acestea se execută prin deducere din cererile de plată sau din soldul datorat la închidere.

Tabelul 5 ilustrează valoarea corecțiilor financiare pentru fiecare stat membru și fiecare perioadă de programare.

Tabelul 5: corecții financiare legate de Fondul de coeziune în 2008 pe perioadă și țară (în EUR)

Stat membru | Fondul de coeziune | TOTAL |

Perioada 2000-2006 | Perioada 1994-1999 |

Grecia | 23 405 436 | 5 674 477 | 29 079 913 |

Spania | 19 927 164 | 32 483 151 | 52 410 315 |

Irlanda | - | - | - |

Portugalia | 11 062 188 | - | 11 062 188 |

EU 4 | 63 259 764 | 38 157 628 | 92 552 416 |

Cipru | - | - | - |

Republica Cehă | - | - | - |

Estonia | 125 073 | - | 125 073 |

Ungaria | - | - | - |

Letonia | - | - | - |

Lituania | 65 833 | - | 65 833 |

Malta | - | - | - |

Polonia | 123 | - | 123 |

Slovenia | - | - | - |

Slovacia | - | - | - |

EU 10 | 191 029 | - | 191 029 |

Bulgaria | 6 156 | - | 6 156 |

România | - | - | - |

EU 2 | 6 156 | - | 6 156 |

TOTAL | 54 591 973 | 38 157 628 | 92 749 601 |

Sisteme de gestionare și control

În Raportul anual de activitate pentru anul 2008 al Direcției Generale pentru funcționarea sistemelor de gestionare și control (2000-2006), s-a acordat pentru sistemele Fondului de coeziune un aviz fără rezerve, ceea ce înseamnă că nu există deficiențe importante în elemente cheie ale sistemului, în șapte state membre (Cipru, Estonia, Ungaria – sectorul transporturilor, Letonia, Malta, Portugalia și Slovenia), corespunzător la 15,45% din plățile efectuate în 2008, ca proporție a plăților totale pentru Fondul de coeziune.

Pentru zece state membre, reprezentând 84,55% din plățile prin Fondul de coeziune efectuate în 2008, avizul a conținut rezerve, ceea ce înseamnă că există deficiențe importante în elemente cheie ale sistemului. În această situație s-au aflat Bulgaria, Republica Cehă, Grecia, Ungaria (sectorul mediului înconjurător), Irlanda, Lituania, Polonia, România, Slovacia și Spania. În toate cazurile, s-a considerat că impactul deficiențelor este moderat, cu excepția sectorului rutier în Bulgaria.

Pentru sectorul rutier în Bulgaria, avizul a fost cu rezerve și s-a considerat că impactul deficiențelor importante care afectează elemente cheie ale sistemului este semnificativ. În consecință, în Raportul anual de activitate pentru 2008 al Direcției Generale s-a formulat o rezervă pentru sectorul rutier în Bulgaria. Din acest motiv, Comisia a suspendat plățile pentru proiectele din sectorul rutier din Bulgaria în perioada iulie 2008 – mai 2009.

Detalii cu privire la audituri și corecții financiare pentru fiecare stat membru sunt prezentate în anexa la acest raport.

4. Nereguli notificate de către statele membre

În 2008, statele membre i-au notificat Comisiei, în conformitate cu Regulamentul (CE) nr. 1831/94, 140 de cazuri de nereguli legate de proiectele cofinanțate, implicând o valoare totală afectată de 56 328 911 EUR. Din această sumă s-au recuperat 19 768 042 EUR, iar restul sumei rămâne de recuperat. Statele membre care au raportat cele mai multe dintre cazuri sunt Spania, Portugalia, Ungaria și Grecia (respectiv 64, 22, 13 și 12). Spania a raportat peste 46% din totalul cazurilor și 44% din valoarea implicată. Cu toate acestea, trebuie remarcat că Irlanda, cu trei notificări referitoare la perioada 1994-1999 se află pe locul al doilea în ceea ce privește valoarea implicată, urmată de Lituania.

Numărul de notificări prezintă o creștere, în timp ce valoarea implicată scade radical față de anul precedent. Principalele tipuri de nereguli raportate sunt cheltuielile neeligibile și încălcările regulilor de achiziții publice. Aceste două tipologii includ aproape 75% din totalul cazurilor notificate. Cu toate acestea, autoritățile lituaniene au raportat două cazuri de „suspiciune de fraudă”. Suma implicată în ambele cazuri rămâne să fie calculată.

Tabelul 6 ilustrează numărul de nereguli și valorile financiare legate de acestea comunicate de către statele membre în anul 2008, în conformitate cu Regulamentul (CE) nr. 1831/94.

Tabelul 6: Nereguli comunicate de către statele membre în 2008 (în EUR)

Stat membru | Numărul de nereguli | Valori financiare | Valori care trebuie recuperate |

Grecia | 12 | 4 937 771 | 326 398 |

Spania | 64 | 24 827 955 | 14 442 900 |

Irlanda | 3 | 9 498 140 | 0 |

Portugalia | 22 | 5 655 879 | 2 602 188 |

EU 4 | 101 | 44 919 745 | 17 371 486 |

Cipru | 0 | 0 | 0 |

Republica Cehă | 2 | 88 210 | 0 |

Estonia | 2 | 129 614 | 0 |

Ungaria | 13 | 1 400 938 | 1 033 292 |

Letonia | 5 | 86 279 | 86 279 |

Lituania | 8 | 8 280 568 | 47 056 |

Malta | 0 | 0 | 0 |

Polonia | 7 | 214 754 | 65 550 |

Slovenia | 0 | 0 | 0 |

Slovacia | 2 | 1 208 803 | 1 164 379 |

EU 10 | 39 | 11 409 166 | 2 396 556 |

TOTAL | 140 | 56 328 911 | 19 768 042 |

5. EVALUARE

Comisia și statele membre efectuează o apreciere și o evaluare a tuturor proiectelor cofinanțate. Proiectele care trebuie finanțate din Fond sunt adoptate de Comisie în acord cu statele membre beneficiare.

Fiecare cerere de asistență este însoțită de o analiză cost-beneficiu (ACB) a proiectului, care trebuie să demonstreze că avantajele socioeconomice pe termen mediu sunt proporționale cu resursele financiare mobilizate. Comisia examinează această ACB pe baza principiilor definite în ghidul analizei cost-beneficiu. Acest ghid, publicat pentru prima dată în 2003, a fost actualizat în 2008 pentru a ține cont de evoluția politicilor comunitare, a instrumentelor financiare și a noului cadru de reglementare, în temeiul căruia vor fi finanțate proiectele majore în perioada de programare 2007-2013.

În 2008, Comisia a continuat să asiste statele membre prin acțiuni de consolidare a capacităților, destinate unei mai bune coerențe a analizei financiare și economice ex ante a proiectelor. Ca rezultat, ghidul a ajuns rapid la o mai largă circulație, atât în rândurile funcționarilor publici din statele membre și țările candidate, cât și în cadrul personalului din instituțiile financiare și în rândurile consultanților implicați în pregătirea și evaluarea proiectelor majore. Prin urmare, s-a publicat o versiune tipărită a ghidului, care oferă orientări metodologice promotorilor de proiecte din statele membre și țările candidate, folosind în același timp drept referință funcționarilor Comisiei implicați în expertizarea proiectelor majore.

În plus, Comisia efectuează o evaluare ex post asupra unor eșantioane de proiecte cofinanțate prin Fondul de coeziune. Cea mai recentă evaluare a fost publicată în 2005 și a vizat un eșantion de 200 de proiecte puse în aplicare în perioada 1993-2002. Lansarea următoarei evaluări ex post va avea loc în ultimul trimestru al anului 2009 și va viza un eșantion care cuprinde atât proiecte din Fondul de coeziune, cât și proiecte ISPA executate în perioada 2000-2006.

6. Informare șI PUBLICITATE

Astfel cum este indicat în raportul anual pentru 2007, aspectele referitoare la Fondul de coeziune sunt tratate, de la 1 ianuarie 2007, de Comitetul de coordonare a fondurilor (COCOF, în conformitate cu Regulamentul (CE) nr. 1083/2006).

În afara aspectelor de interes comun pentru FEDER și Fondul de coeziune, anumite aspecte de interes specific pentru Fondul de coeziune au fost prezentate sau discutate în cadrul următoarelor întruniri ale COCOF: în luna februarie „Orientări pentru modificarea proiectelor prin Fondul de coeziune 2000-2006” revizuit, iar în aprilie „Orientări pentru închiderea proiectelor prin Fondul de coeziune și foste ISPA 2000-2006”, adoptate de către Comisie la 4 aprilie nr. [SEC(2008)415)].

În ceea ce privește măsurile de informare și publicitate ale Comisiei, accentul s-a pus, în 2008, pe punerea în aplicare a cerințelor în materie de publicitate pentru perioada 2007-2013. Una dintre cele mai mari probleme a fost examinarea compatibilității planurilor de comunicare, necesară conform Regulamentului (CE) nr. 1828/2006 al Comisiei. O rețea de responsabili în materie de comunicare, însărcinați cu punerea în aplicare a normelor de informare și publicitate pentru FEDER și Fondul de Coeziune (denumită în continuare „INFORM”) s-a întrunit în iunie și noiembrie. DG Politica Regională a publicat o „Revizuire a planurilor de comunicare din cadrul politicii de coeziune a UE 2007-2013 – Activități ale autorităților de gestionare la nivel național și regional în domeniul comunicării”. Revizuirea, materialele din cadrul întâlnirilor INFORM, precum și diferite instrumente de informare și publicitate pregătite atât pentru Fondul de coeziune, cât și pentru FEDER, sunt disponibile pe un site web special[3].

[1] Pe baza articolului 6 din Regulamentul (CE) nr. 1164/94 al Consiliului.

[2] Regulamentul (CE) nr. 1084/2006 al Consiliului din 11 iulie 2006.

[3] http://ec.europa.eu/regional_policy/country/commu/index_en.cfm?nmenu=1